**С Ъ О Б Щ Е Н И Е**

**Отдел „Следдипломно обучение и университетско болнична координация“ на МУ – София**

Обявява конкурс по документи съгласно чл. 18 за неклинични специалности и конкурс с писмен приемен изпит за лица с професионална квалификация „лекар по дентална медицина“, съгласно чл.22б от Наредба № 1/22.01.2015 г. за придобиване на специалност в системата на здравеопазването.

Документите за участие в конкурса се подават в отдел „СДО и УБК“ при Ректората на МУ – София, бул. „Акад. Иван Евст. Гешов“ № 15, ет.12, стая 8 от 09,00 ч. – 12, 00 ч. и от 13,00 ч. – 15,30 ч. , в срок от **09.02.2022 г. до 25.02.2022 г. вкл.**

Такса за участие в конкурса по документи за неклинични специалности **–** 60.00 лв.

Такса за участие в конкурса с приемен писмен изпит **–** 150.00 лв.

Класирането на кандидатите за неклинични специалности ще се извършва в низходящ ред въз основа на средноаритметичната оценка от общия успех и успеха от държавните изпити от дипломата за завършено висше образование.

Специализантите по неклинични специалности ще заплащат месечна такса за теоретично и практическо обучение, съгласно чл. 40 и чл. 41 от Наредба № 1/22.01.2015 г., съобразно учебната програма по съответната специалност.

За МУ-София месечната такса е в размер на 230.00 лв., съгласно Заповед № РК 36-2436/25.10.2019 г. на Ректора на МУ-София.

За обучение по-кратко от един месец, таксата се изчислява пропорционално на дните проведено обучение.

**Приема на кандидатите по специалностите за лица с професионална квалификация „лекар по дентална медицина“ ще се извърши с писмен конкурсен изпит, който ще се проведе по приложения график при спазване на всички противоепидемични мерки, отнасящи се към момента на провеждане:**

1. **Орална хирургия– 28.02.2022г от 08:00ч. в Катедра по Дентална, орална и лицево-челустна хирургия – ФДМ, с продължителност 4 часа.**
2. **Протетична дентална медицина – 01.03.2022г. от 9:00часа в 210зала в ФДМ, с продължителност 4 часа.**
3. **Детска дентална медицина – 02.03.2022г. от 08:00часа в 615 зала в ФДМ, с продължителност 4 часа.**

**За местата финансирани от държавата, могат да кандидатстват всички желаещи, независимо от това, че при предварителното обявяване на местата не са заявили своето желание.**

**За специалностите за които има места финансирани от държавата, кандидатите могат да заявят своето желание и за двете форми на обучение.**

Писмените работи ще се проверяват от комисия в състав председател и двама редовни членове.

**Класирането на кандидатите ще се извършва в низходящ ред въз основа получената оценка от писмения изпит.**

Оценка е окончателна и писмената работа не подлежи на преразглеждане.

Месечната такса за практическо обучение, съгласно чл. 41 от Наредба № 1/22.01.2015 г. се определя от базата за обучение:

* ФДМ – дентални специалности – 460,00лв.
* УМБАЛСМ „Н. И. Пирогов“ – 250,00лв.

За МУ-София месечната такса е в размер на 230.00 лв., съгласно Заповед № РК 36-2436/25.10.2019 г. на Ректора на МУ-София.

За обучение по-кратко от един месец, таксата се изчислява пропорционално на дните проведено обучение.